钦定古今图书集成/方舆汇编/职方典/第1480卷 > 楚雄府公署考 通志
## 钦定古今图书集成/方舆汇编/职方典/第1480卷 > 楚雄府公署考 通志

本府

楚雄府治　，在大西门内，洪武十六年建。

皇清康熙五年，知府史光鉴修。十九年地震，崩坏二

十二年，知府牛奂重修。按《府志》：“正堂三间，堂左为架阁库，右为常盈库，东西列书吏房各四，甬道立戒石。前为仪门，左为土地祠，右为寅宾馆，外为大门。旌善亭、申明亭列左右。正堂后正中为知府署，后为思政楼。”

同知署　：在府署左。康熙十九年，地震，倾圮；二十一年，同知王镇重建。

通判署　：在府署右。地震倾圮。二十三年，通判汪遴卿重建。

推官署　在右，缺裁。署因地震，倾圮无存。经历司署　旧在同知署前，今倾圮。

照磨署　，在通判署前。缺裁废。

司狱署　在府治仪门外右偏。

税课司署　在府治东，裁废。

阴阳学　在府前

医学　：在《三皇宫》。

僧纲司　在云泉寺

道纪司　在北阁楼

楚雄卫署　：在府治东隅。卫裁，改为学道行署。后地震，尽圮。

分巡道署　，在府治东南。正堂三，穿堂一，后有书厅五，左右厢房各二，堂左、右为书吏房，前二门外大门左右鼓棚各一。地震倾圮，知府牛奂详请加增棚场，考较生童。

察院行署　在鹰塔山下。久废。

守道行署　在小西门左。久废。

兵备道行署　在元贞观南，久废。

𥔲嘉县署　在县署右，久废。大有仓　在府治东。康熙十九年，地震，崩圮。二十三年，知府牛奂重修。

常盈库　在府内

公馆　一在镇南州，一在沙桥，一在广通。康熙十一年，知县耿弘启重建。一在舍资，耿弘启修。一在石涧铺，今圮。

督学道考场　在府治东，即守道旧署。地震倾圮。康熙二十二年，知府牛奂重修。

楚雄县治　在城内南，明洪武十七年建。成化十年，同知唐凯重修。万历八年，知县王国宁迁于城内西社学旧址。

皇清康熙十九年，地震坏。二十三年，知县李暄修。《二》

十九年，知县李梦兰重修。旧在城西南隅。康熙三十一年，阖郡绅士以规模狭隘，非临莅之所，具呈府县，详请两院、司道，改于卫署旧址。土官县丞杨毓秀捐建大堂三间，东西列书吏房六楹，前建仪门三间。门外左土地祠、右迎宾馆，各三间；后楼五间，左右厢房各三间。

典史署　在仪门外

演武场　在北门外，旧有演武厅，地震，倾圮。康熙四十九年，总兵骆俨、游击郝玉麟重建。新仓　：在府治南。康熙十九年，地震，崩圮二十

三年，知府牛奂、知县李暄重建。

外州县

定远县治　在城内西北，明洪武二十四年建。

皇清康熙十一年，知县田元凯重修。按《县志》，年久全

圮。康熙三十九年，知县张彦绅捐修，重建后楼三间，匾曰“裕后” ；楼左右翼舍各二间，左右厢楼三间，建二堂三间，匾曰“敬简堂” ；堂左问月楼二间，堂右清啸堂二间，左右各厢房三间。又左述古轩三间，瑞荷堂三间，厨房三间。又有箭场三间，匾曰“观德。” 建大堂三间，匾曰“保赤。” 堂左右为神祠各二间，堂前建坊一座，大堂左右书吏房各五间，左右班房各一间，左更房一间，仪门三间，左右角门二间。仪门左寅宾馆，右乡约所。大门三间。左建钟鼓楼一座，扁曰“镇西楼” ，右建铺狱各三间。

典史署　在县堂右

“土官主簿” 宅　在城外锦石平。

新定仓　在县治内

赤草淜屯仓　在县西北。

养济院　在县东南隅，平房三间。

漏泽园　在县东门外。明嘉靖中，署县事刘名弼置。

广通县治　在城内，明洪武十五年建，弘治十一年，知县张羽重修。嘉靖十一年毁，二十一年，知县王世昌奉文修理。明末兵毁过半。

皇清康熙二年，知县张京鍷修葺。按《县志》：大堂三间。

堂，左为库，后为川堂。二堂三间，后为宅门，内为衙舍楼三间有翼，皆南向。大堂左库房，堂下东为吏并民壮及粮礼承发房，堂右户房，堂下西为兵、刑、工直堂房。仪门三间，左为土地祠，旧为宾馆，右为狱，前为头门，上为鼓楼，又丈馀，与仪门对，为屏墙。旌善、申明二亭，嘉靖间建于县门左右，明末乱毁，今仅设二匾，竖立老人铎守焉。县东《日昇楼》

典史署　，在县堂右，前后两层，前为堂，后为衙，与县宅接武门南向，转东。

主簿署　旧设县治后，《左土官》因停袭，渐颓废。盐课司大使署　阿陋井县辖。

回蹬关巡检土官署　原设回蹬关，后移署珊瑚村，县城西南十里。

《沙矣》旧巡检土官署　原设响水关，后移署沙矣。旧县城东北六十里。

公馆　，在城东街。前厅、后川堂、内宅左右两翼、头二门。外立屏墙，左有亭；前垣畜竹木数种。上司按临，以为行署。知县胡顼重修，颜之曰“聚星亭。” 本府同知马天选题匾曰“立山望月。”

广盛仓　旧在县大堂左右，兵毁无存。今于旧分司内重建。

演武厅　在县治东儒学右。原有厅，久毁，存其址。

迎春亭　在东门外青霜坡。旧有屋，亭以兵燹毁，今存其址。于时以松枝盖覆春牛芒神，土人击鼓旋舞乐焉。

定边县治　在城内，明洪武二十二年建，成化十三年知县冯源广重修，丁亥焚毁。按《府志》，“猓贼焚毁无遗。”

皇清康熙二年，知县牟从周徙建于旧治西南仪门。

大堂及川堂各三间，后堂五间，耳房十间。康熙九年，知县吕崇简重修；后楼三间并大门、土地祠。

典史署　在县署内。按《县志》：旧无署，康熙三十四年，知县崔靖于县署东建，置典史衙署。常平仓　在县署，康熙三十一年设。

赈济仓　在县治左，旧在治东，明成化间，知县祝子昌建。

皇清康熙四年，知县牟从周改建于县治左。

南安州治　在城内，明正统八年建。崇祯壬申，野贼焚毁殆尽，知州王明选重建。按《州志》：“大堂三间，旁列六房，大门、仪门、川堂各一。正楼一，寝室一。”

皇清康熙二十九年，知州赵延鸿“重修”，《年久大门仪》

门正楼俱圮。康熙四十九年，知州张伦至，捐资重修大门、仪门，易正楼，建厅五间。

吏目署　在州治左

分司　：在州治左，被伪兵拆毁无存。康熙二十一年，知州唐之柏建《乡约》所三间。

常盈仓　在州治南

常平义仓　康熙二十一年，知州唐之柏同署学正黄应泰、吏目刘赐照设平房三间。

妥甸仓　原三间。康熙四十七年，知州张伦至，修葺；又于左建三间，右建五间。

养济院　“在州东城外。”

镇南州治　在城内，明洪武十六年建。

皇清康熙元年，知州彭程汉。七年，知州卞廷松重修。

按《府志》：“正厅三，后厅一，仪门三，鼓楼一，旁房八，狱房三，吏舍四，旌善、申明亭各一。” 康熙七年，知州卞廷松建中楼三间。十九年，地震倾圮。知州李续祖重修。中楼及后。正房三，左右房六。内书房三，旁房三。康熙四十年，知州陈元修建。中厅三，颜曰“省过堂。” 左右建吏书房各五间。

吏目署　在州署内

土州同署　原在州治左；因“沙逆” 焚毁，迁居城东儒学之左。

土州判宅　在州治西

行署　在州治东。大门三，仪门三，大堂三，穿堂一，后楼三，吏书房六，皂隶房六。顺治十八年，知州王发祥修，日久倾圮。康熙四十二年，知州陈元捐俸重修，详请改为“鸡和书院。”

永兴仓　“在州治内。”

预备仓　在州治仪门内东，共五间。

天成仓　在州东二十五里。

黑马邑仓　在州西北十里。

养济院　“在州西一里。”

育婴堂　在州东古云坊之左。知州岑鹤建，黑盐井盐课提举司署　，创自明洪武壬申，在金泉坊中大门谯楼一所，设钟鼓，右监仓，左义仓、土地祠。仪门三间，东西列书吏房三间，中甬道立戒石。正堂三间，堂左旧为吏目厅。

皇清康熙三年，裁“右常川库”，自康熙元年课归商办。

不由井解。今不设。川堂三间，右客厅三间，左书房三间，后寝楼三间。旧额“环山楼” ，今废。

盐课司署　旧在东山阱口，后废；今移德政坊玉璧山下。大门一间、二门一间；大堂三间，后楼三间，左右厢房各一间。

琅井提举司署　明初设盐课司，原为盐课司大使署。天启三年，裁盐课司大使，移安宁提举于琅，改为提举司署。旧坐东向西，湫隘局促，提举尹三聘改坐东北向西南，增拓重建。又买井民基屋以为内宅。正堂三间，东西吏舍各三间。大门三间，仪门三间，川堂五间，厢房六间。内宅寝楼五间，左右翼舍各二间，饮冰厅三间，在堂右；石舫一间，在川堂右。“饮冰” 石坊俱提举来度建。提举沈鼐因石舫倾圮，改建书舍三间；“筠轩” 一间，在石舫南，提举来度建；“凉亭” 在筠轩后，提举周蔚建。

吏目署　：大门、二门各一间，正署三间，后宅三间，厢房共六间。